કાટકોઇ ગામના ચાંદલાવાળો અને હોઢર બાવજીના ડુંગર વચ્ચે આવેલ વનાંચલ રિસોર્ટ પાસેથી પસાર થતી સુખી સિચાઇ યોજનાની ખોડસલ ડિસ્ટક્બ્યુટ્રી કેનાલ પર ગેરકાયદે રીતે લોખંડનો પુલ બનાવી વનાચાલ રિસોર્ટમાં જાવા- આવવા માટે થતાં ઉપયોગ અંગેની જાણ સુખી સિંચાઈ યોજનાના નાયબ કાર્યપાલક ઈજનેરની કચેરી, જાંબુઘોડાના એસ ઓ પી કે પટેલને થતાં તેઓએ આજરોજ સાંજે ટેકનિકલ આસિસ્ટન્ટ પ્રજાપતિને સાથે રાખી વનાંચલ રિસોર્ટ ખાતે જઈ સરવે હાથ ધરતા કેનાલના મધ્યબિંદુથી બંને સાઈડે ૩૦ મીટરનું માપ કરતા વનાંચલ રિસોર્ટમાં થયેલ કેટલુંક બાંધકામ આ ૩૦ મીટરના એરિયામા આવતું હોય તે પણ ગેરકાયદેસર હોવાનું બહાર આવ્યું હતું. . કેનાલ ઉપર બનાવવામાં આવેલ લોખંડનો બ્રિજ  તેમજ કેનાલની પાળી પાસે બનાવેલ ગેટ વગેરે સિવાય ત્રીસ  મીટરમાં જે કાંઇ બાંધકામ હશે તે તમામ બાંધકામ ગેરકાયદેસર  ગણી તોડી નાખવાની ફરજ પડશે જેથી અનેક ચર્ચાઓ કાટકોઇ  ગામમાં સાંભળવા મળી હતી.